b'\n_START_ARTICLE_\nBeretta Px4 Storm\n_START_SECTION_\nDelovanje in materiali\n_START_PARAGRAPH_\nPi\xc5\xa1tola je bila prvi\xc4\x8d predstavljena javnosti na sejmu oro\xc5\xbeja MilliPol 2004 v Katarju (Zdru\xc5\xbeeni arabski emirati)._NEWLINE_Izdelana je iz polimerskega ogrodja, v katerega je kot samostojna enota vstavljen spro\xc5\xbeilni mehanizem in zaklepi\xc5\xa1\xc4\x8dem izdelanim iz jekla visoke trdote. Iz enakega jekla je tudi trdo kromirana cev. Princip delovanja je enak kot pri predhodni pi\xc5\xa1toli koncerna Beretta, Beretti M8000 Cougar. Na spodnji strani prednjega dela ogrodja je name\xc5\xa1\xc4\x8deno vodilo za razli\xc4\x8dne takti\xc4\x8dne naprave (svetilke, laserske namerilnike, ...)_NEWLINE_Ro\xc4\x8daj pi\xc5\xa1tole se enostavno prilagodi \xc5\xa1irini in velikosti strel\xc4\x8deve roke z namestitvijo posebnih plasti\xc4\x8dnih nastavkov na hrbtni del ro\xc4\x8daja. Zgornja stran zaklepi\xc5\xa1\xc4\x8da je ravna, kar omogo\xc4\x8da hitro in zanesljivo streljanje na bli\xc5\xbenje tar\xc4\x8de, sama pi\xc5\xa1tola pa nima veliko ostrih robov. To je posebej pomembno pri prikritem no\xc5\xa1enju, kjer ostri robovi ote\xc5\xbeujejo potezanje oro\xc5\xbeja iz toka pod obleko._NEWLINE_Pi\xc5\xa1tola je dokaj \xc5\xa1iroka, za razstavljanje pa je enostavna (povezta po sistemu s pi\xc5\xa1tol Glock) in ne zahteva posebnega orodja. Dostopnost do vzvodov je dobra, le vzvod za zadr\xc5\xbeevanje zaklepa v zadnjem polo\xc5\xbeaju je morda za spoznanje prevelik. Varovalka in dekoker, sta na modelih FS in DS name\xc5\xa1\xc4\x8dena na obeh straneh zaklepi\xc5\xa1\xc4\x8da. Tudi gumb za izmet nabojnika je mogo\xc4\x8de namestiti na poljubno stran, tako, da je pi\xc5\xa1tola pripravljena tako za levi\xc4\x8darje, kot za desni\xc4\x8darje._NEWLINE_Spro\xc5\xbeilec ima dokaj dolg hod, manjka pa mu tudi tako imenovan trigger-stop, vijak, ki uravnava dol\xc5\xbeino pomika spro\xc5\xbeilca nazaj._NEWLINE_Za natan\xc4\x8dnost te pi\xc5\xa1tole poskrbijo klasi\xc4\x8dni odprti trito\xc4\x8dkovni nenastavljivi merki, kar jasno ka\xc5\xbee, da je Px4 izrazito slu\xc5\xbebeno oro\xc5\xbeje.'